|  |  |  |
| --- | --- | --- |
| Datums skatāms laika zīmogā |  Nr. | 5-3e/1822/2019 |
| Uz | 15.08.2019. |  Nr. | 30 48.§ (VSS-824) |

Vides aizsardzības un reģionālās

attīstības ministrijai

Atzinums par Ministru kabineta noteikumu projektu

„Grozījumi Ministru kabineta 2016.gada 13.decembra

noteikumos Nr.788 "Noteikumi par atkritumu savākšanas

un šķirošanas vietām” (VSS - 824)

Atbilstoši Valsts sekretāru sanāksmes 2019.gada 15.augusta protokola Nr.30 48.§ Zemkopības ministrija savas kompetences ietvaros ir izvērtējusi Vides aizsardzības un reģionālās attīstības ministrijas izstrādāto Ministru kabineta noteikumu projektu „Grozījumi Ministru kabineta 2016.gada 13.decembra noteikumos Nr.788 "Noteikumi par atkritumu savākšanas un šķirošanas vietām” (VSS - 824) un tā sākotnējās ietekmes novērtējuma ziņojumu (anotāciju), atbalsta to turpmāko virzību, vienlaikus izsakot šādus iebildumus:

1. Nepieciešams papildināt noteikumu projektu ar nosacījumiem un prasībām attiecībā uz bioloģiski noārdāmo atkritumu uzglabāšanu savākšanas punktā, savākšanas laukumā un pārkraušanas stacijā, nosakot uzglabāšanas temperatūras režīmus, jo apkārtējās vides jeb āra gaisa temperatūras ietekmē bioloģiski noārdāmo atkritumu uzglabāšana vasaras periodā var radīt kaitīgu ietekmi uz vidi, tostarp smakas, un var apdraudēt cilvēku un dzīvnieku veselību.

2. Papildināt tiesību akta projekta sākotnējās ietekmes novērtējuma ziņojumu (turpmāk – anotācija), iekļaujot anotācijā pamatojumu noteikumu projekta 2.punktā minētajam laika periodam un anotācijā paustajam apgalvojumam, ka retāks minimālais bioloģisko atkritumu izvešanas biežums nerada draudus cilvēku un dzīvnieku veselībai un drošībai.

Valsts sekretāra p.i. J.Šnore

Tora, 67027620

Aija.Tora@zm.gov.lv

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU